Enemy Territory: Quake Wars

Oppdragsbasert spillstil

I ET:QW er det ett forsvarende (defensivt) og ett angripende(offensivt) lag. Hvilket lag (Strogg/GDF) som skal angripe/forsvare, varierer fra brett til brett. Det er oftest 3 eller 4 oppdrag på hver brett, som det offensive laget må utføre, og det defensive må hindre at blir utført. Oppdragene finnes i mange variasjoner: Destroy, Contstruct og Hack er de vanligste, men det finnes også Transmit, MCP-eskortering, og Flyer Drone.
Mange av oppdragene kan kun gjøres av en bestemt klasse, for eksempel Contruct kan kun gjøres av Engineer (GDF) og Constructor (Strogg). Når et oppdrag er utført, blir et nytt oppdrag tilgjengelig helt til siste oppdrag er utført, og det offensive laget vinner.

Klanspill

ET:QW er et av de spillene som blir sett mest frem til i den norske klanscenen. Mange tidligere toppspillere fra for eksempel Battlefield 2 har gått over til ET:QW.
Offisielle uttalelser sier at de tror den mest aktuelle spillestilen for klaner vil bli 6on6 (6 spillere på hvert lag).
Utviklerne sier at en av de største utfordringene var å få viktigheten av lagspill og samarbeid opp til publikums forventninger.
Selv i betaen og demoen (hvor sistnevnte har er brett som er lite egnet for klanspilling) har det vært stor klanaktivitet, og mange klaner har oppstått for å spille det kommende spillet.

Asymmetrisk lagoppsett

ET:QW har to lag, Global Defense Forces (GDF) og Strogg. Strogg er ondsinnede aliens som prøver å overta verden, mens GDF prøver å forsvare jorda til all bekostning.
I motsetning til mange andre videospill, hvor de forskjellige lagene bare er kopier av hverandre, og den eneste forskjellen er utseende og våpen, har ET:QW enda dypere forskjeller på de to lagene, noe som gjør spillet veldig komplekst og i en viss grad vanskelig å lære seg.

Megatexture

MegaTexture er en tekstur-teknikk utviklet av John Carmack fra id Software. Den blir brukt i Doom 3 motoren til Enemy Territory: Quake Wars, og skal fjerne vanlige teksturfeil som ofte finnes i andre videospill. Tenologien gjør at teksturen til brettene er helt unike, uten at én tekstur blir repetert om og om igjen. Brettet blir rendret helt til horisonten uten noen form for tåkeeffekt, og detaljer i teksturen blir synlig på alle avstander. Hver megatekstur er et bilde med en størrelse på 32768x32768 pixler, 1024 megapixler, altså en gigapixel. Dette tar omtrent 3 gigabyte i ukomprimert form (raw, 3 bytes per pixel, en byte for hver fargekanal). Teknikker slik som DXTn blir brukt til å komprimere denne enorme mengden data ned til en akseptabel størrelse.

Betatesting

En av metodene utviklerne av ET:QW har brukt for å sikre at spillet blir så feilfritt som mulig, er betatesting. Denne har foregått i to stadier, en lukket og en åpen.
Den lukkede betaen er beskyttet av NDA (Non-disclosure agreement), som gjør at betatesterne ikke har lov til å røpe noen som helst informasjon om produktet de betatester.
Den åpne betaen kom ut 19. juni 2007, og var ikke beskyttet av noen NDA. For å være sikker på å få denne måtte man være registrert på fileplanet.com, og betalt subscription for den måneden betaen kom ut. Noen dager senere ble det delt ut rundt 30 000 betanøkler gratis, men da var man ikke garantert å få.
Den åpne betaen besto av to deler, Beta1 og Beta2. Beta1 inneholdt brettet Sewer, og hadde flere feil enn Beta2, som inneholdt Valley. Det var også en oppdatering underveis i hver beta.